F

3. การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์

  - น้ำมันหล่อลื่น เป็นสินค้าที่จำเป็นในการหล่อลื่นเครื่องยนต์สำหรับ รถยนต์, รถตัก, รถไถ,
  รถบรรทุก และ

  เครื่องจักรที่ใช้ในอุตสาหกรรมทุกชนิด

  - จาระบี เป็นสารหล่อลื่นกึ่งแข็งกึ่งเหลวไม่สามารถไหลเทได้หรือไหลเทได้ยาก
  ทนต่อความชื้นความร้อน

  และแรงกระแทก เหมาะสำหรับการใช้งานในชิ้นส่วนของเครื่องยนต์
  เครื่องจักรที่ไม่สามารถปิดผนึกให้มิดชิด

  หรือต้องมีการเสียดสีมาก

  - แบตเตอรี่ เป็นอุปกรณ์เก็บสำรองพลังงานไฟฟ้า สามารถนำไปใช้ได้ทันที
  เนื่องจากเป็นไฟฟ้ากระแสตรงไม่

  เหมือนกับไฟฟ้าที่ใช้ภายในอาคารบ้านเรือน จึงเป็นส่วนประกอบสำคัญสำหรับรถยนต์
  และยานยนต์ชนิด

  ต่างๆ โดยเป็นอุปกรณ์ที่จ่ายกระแสไฟฟ้าสำหรับจุดสตาร์ทเครื่องยนต์
  และเป็นแหล่งพลังงานให้กับอุปกรณ์

  ส่องสว่างและอุปกรณ์อื่นๆ

2. ลักษณะของฤดูกาลต่อการดำเนินธุรกิจ

น้ำมันหล่อลื่นและจาระบีจะได้รับผลกระทบจากเรื่องของฤดูกาลไม่มากนัก
แม้ฤดูฝนการคมนาคมจะลดลงหรือ การก่อสร้างชะลอตัว
แต่ในภาคเกษตรกรรมก็มีความจำเป็นต้องใช้เครื่องยนต์เพิ่มขึ้น ส่วนผลิตภัณฑ์แบตเตอรี่
เป็นสินค้าที่มีอายุการใช้งานของตัวผลิตภัณฑ์เอง ไม่มีผลกระทบจากฤดูกาลแต่อย่างใด

3. การขอรับการส่งเสริมการลงทุน

บริษัทฯ ไม่ได้เป็นบริษัทที่ขอรับการส่งเสริมการลงทุน

4. การตลาดและภาวะการแข่งขัน

4.1 ภาวะอุตสาหกรรมและการแข่งขันของน้ำมันหล่อลื่น

ตลาดในประเทศมีการแข่งขันสูง บริษัทผู้ค้าน้ำมันรายใหญ่ซึ่งเป็นเจ้าของสถานีบริการน้ำมันเชื้อเพลิง
ยังคงครองตลาดของรถยนต์นั่งกลุ่มบริษัทเน้นเจาะตลาดในส่วนนอกสถานีบริการน้ำมันชื้อเพลิงและตลาด
ประเทศแถบชายแดน โดยมุ่งแข่งขันในด้านคุณภาพที่ดี ราคาที่เหมาะสม
และการส่งเสริมการขายที่เข้าถึงผู้ใช้ โดยตรงเป็นหลัก

4.2 ภาวะอุตสาหกรรมและการแข่งขันของจาระบี

กลุ่มบริษัทยังคงเป็น 1 ใน 5 บริษัทผู้ผลิตจาระบีรายใหญ่ที่สุดในประเทศ
จาระบีของบริษัทเป็นที่ยอมรับ ในเรื่องมาตรฐานและคุณภาพที่ดี
การแข่งขันในตลาดภายในประเทศมีแนวโน้มสูงขึ้นเนื่องจากมีตราใหม่ๆ เพิ่มขึ้น
ช่องทางการจำหน่ายที่สำคัญคือตลาดนอกสถานีบริการน้ำมันเชื้อเพลิง ตลาดประเทศแถบชายแดน
และตลาดต่างประเทศ

4.3 ภาวะอุตสาหกรรมและการแข่งขันของแบตเตอรี่รถยนต์

เน้นตลาดต่างประเทศเป็นหลัก การแข่งขันไม่สูงมาก
แต่กำลังซื้อลดลงมากจากภาวะเศรษฐกิจในปีที่ผ่าน มา สำหรับตลาดในประเทศการแข่งขันสูง
ผู้ใช้จะผูกพันธ์กับตรารุ่นที่ติดมากับรถใหม่ซึ่งส่วนใหญ่จะเป็นรถจาก ประเทศญี่ปุ่น
กลุ่มบริษัทใช้กลยุทธ์ทางด้านพัฒนาคุณภาพให้มีประสิทธิภาพการใช้งานสูงและมีอายุการใช้ นานขึ้น
โดยมีเป้าหมายคือความพึงพอใจสูงสุดสำหรับผู้ใช้

4.4 กลุ่มลูกค้าเป้าหมาย

1.  ร้านค้าปลีกน้ำมันหล่อลื่น จาระบี และแบตเตอรี่

2.  ศูนย์บริการรถยนต์และร้านซ่อมรถยนต์

3.  ร้านค้าส่งที่จำหน่ายผลิตภัณฑ์เกี่ยวกับรถยนต์

4.  ลูกค้าซึ่งเป็นผู้ค้าส่งในประเทศแถบชายแดน

5.  ผู้บริโภครายใหญ่ที่ประกอบธุรกิจโรงงานอุตสาหกรรม โรงงานประกอบรถยนต์ กิจการขนส่ง
    กิจการรถโดยสาร งานโยธา การประมง และ การทำเหมืองแร่

6.  ลูกค้า OEM (Original Equipment Manufacturing)

7.  กลุ่มร้านค้าสะดวกซื้อโดยเน้นที่สินค้าแบตเตอรี่เติมกรดพร้อมใช้

8.  ลูกค้าซึ่งเป็นผู้ค้าส่งในต่างประเทศกระจายไปในทวีปต่างๆ

4.5 การจำหน่ายและช่องทางการจำหน่าย

1.  ลูกค้าในประเทศและประเทศแถบชายแดน

  บริษัทมีทีมขายแยกเป็นส่วนขายกรุงเทพฯ และ
  ส่วนขายต่างจังหวัดที่ครอบคลุมทั่วประเทศและประเทศแถบชายแดนเพื่อติดต่อกับลูกค้าโดยตรง

2.  ลูกค้าต่างประเทศ

4.6 สถานภาพและศักยภาพในการแข่งขัน

กลุ่มบริษัทมีบริษัทย่อย 3 โรงงานซึ่งผลิตน้ำมันหล่อลื่น จาระบี แบตเตอรี่ และภาชนะบรรจุน้ำมัน/

จาระบีด้วยทำให้บริษัทอยู่ในฐานะที่พร้อมสำหรับการแข่งขันทั้งด้านคุณภาพและราคา

5. การจัดหาผลิตภัณฑ์

1. ผู้ผลิตและกำลังการผลิต

  ----------------- ------------------------------ -----------------------
  สินค้า              บริษัทย่อยผู้ผลิต                    กำลังการผลิตเต็มที่ต่อปี

  น้ำมันหล่อลื่น         บจก.พรีเมียลูบริแค้นท์               66.54 ล้านลิตร

  จาระบี             บจก.สยามลูบริแค้นท์อินดัสทรี่          37.26 ล้านกิโลกรัม

  แบตเตอรี่           บจก.สยามแบตเตอรี่อินดัสทรี่          1,200,000 ลูก
  ----------------- ------------------------------ -----------------------

ปัจจุบันกลุ่มบริษัทมีกำลังการผลิตที่รองรับตลาดทั้งในและต่างประเทศได้อย่างเพียงพอ

 2. การจัดหาวัตถุดิบหลัก

+----------------+--------------------------+-------------------------+
| วัตถุดิบหลัก       | แหล่งที่มา                  | ซื้อจาก                   |
+----------------+--------------------------+-------------------------+
| น้ำมันพื้นฐาน      | ผู้ผลิตภายในประเทศ          | บมจ. ไทยลู้บเบส           |
+----------------+--------------------------+-------------------------+
| สารเพิ่มคุณภาพ    | ผู้ผลิตวัสดุเคมีภัณฑ์            | การนำเข้า หรือผ่านตัวแทน    |
|                |                          |                         |
|                | ในต่างประเทศ              | ในประเทศ                |
+----------------+--------------------------+-------------------------+
| ตะกั่วบริสุทธิ์      | ผู้ผลิตภายในประเทศ          | บจก.ไทยนันฯ              |
+----------------+--------------------------+-------------------------+
| ตะกั่วผสม        | ผู้ผลิตภายในประเทศ          | บจก.เบอร์กโซ่เมตัลส์ (ไทย)  |
+----------------+--------------------------+-------------------------+
| เปลือกหม้อแบตฯ   | ผู้ผลิตภายในประเทศ          | บมจ. ศรีไทยซุปเปอร์แวร์     |
+----------------+--------------------------+-------------------------+

6. งานที่ยังไม่ได้ส่งมอบ

- ไม่มี –